દરમિયાન આ મુદતમાં પૂર અને અતિભારે વરસાદથી ૩,૭૯,પ૪ર લોકોને અસર થઈ છે જ્યારે ૧૦૦થી વધુ લોકોનાં મોત થયાં છે. જબલપુર જિલ્લામાં સર્પદંશથી ૧૪ લોકોનાં મોત આ મોતમાં સામેલ છે જ્યારે ૧પ લોકોને ઈજા થઈ છે અને અન્ય સાત લોકો લાપતા છે. આ ઉપરાંત ર૬૩૮ મકાન સંપૂર્ણપણે ધ્વંસ થઈ ગયાં છે જ્યારે ૩૮,૬૪૧ મકાનને આંશિક રીતે અસર થઈ છે. પૂરના કારણે વિવિધ ક્ષેત્રમાં ૧૩પ રાહત કેમ્પની સુવિધા ઊભી કરવામાં આવી છે. આ કેમ્પમાં ૧૯,૦૦૬ લોકો આશરો લઈ રહ્યા છે. ચાલુ સિઝનમાં સૌથી વધુ સતનામાં ૩૦ અને રીવામાં ર૭ કેમ્પ ચલાવાઈ રહ્યા છે. ભારે વરસાદથી ર૬ જિલ્લામાં ર૮૧ પશુહાનિ થઈ છે. પન્ના જિલ્લામાં બે ડેમ તૂટી ગયા છે અને છત્તરપુર જિલ્લામાં બે પુલને નુકસાન થયું છે. રાજ્યમાં પૂરથી ઊભી થયેલી સ્થિતિમાં રાહત અને બચાવકાર્ય માટે એનડીઆરએફની ૧૧૭ અને એસડીઆરએફની પ,૦૦૦ અને પોલીસની ૮૦૦ ટીમ કાર્યરત છે.